**D O H O D A**

**č. 1**

**o podmienkach vykonávania menších obecných služieb organizovaných pre obec podľa § 12 ods. 3 písm. b) bod 4., resp. bod 5 zákona č. 417/2013 Zb. o pomoci hmotnej núdzi a o zmene a doplnení niektorých zákonov v znení neskorších predpisov**

**uzatvorená medzi**

**Obcou**

Sídlo: Obecný úrad Hincovce

V zastúpení: Anna Filipová – starostka obce

IČO: 00329126

Bankové spojenie: IBAN SK21 5200 0000 0000 0895 5979

(ďalej len „obec“)

**a**

**Obyvateľom obce, ktorý je uchádzačom o zamestnanie**

Meno, priezvisko, titul: J. Volčko

Trvalý pobyt:

Dátum narodenia:

Spoločne **„účastníci dohody“**

**Článok I**

**Účel dohody**

Účelom tejto dohody je úprava práv a povinností účastníkov dohody pri zabezpečení menších obecných služieb /ďalej len MOS/ organizovaných obcou podľa § 3 ods. 3 písm. a/ zákona č. 369/1990 Zb. o obecnom zriadení neskorších predpisov, ktoré sú vykonávané obyvateľom obce, ktorý je uchádzačom o zamestnanie podľa zákona č. 5/2004 Z. z. v znení neskorších predpisov a je poberateľom dávky v hmotnej núdzi a príspevkov k dávke v hmotnej núdzi.

**Článok II**

**Predmet dohody**

**A. práva o povinnosti obce**

1. Zaradiť obyvateľa obce do menších obecných služieb organizovaných obcou na práce:

- Údržba a úprava verejnej zelene (parky, ulice, oddychové zóny...) – hrabanie a odvoz lístia, kosenie, zber a odvoz pokosenej trávy, zostrihávanie stromov a kríkov a odvoz odpadu, výsadba a odstraňovanie určenej zelene, zavlažovanie

- Udržiavanie čistoty na verejných priestranstvách – zber a odvoz odpadkov, čistenie komunikácie, odpratávanie snehu, odpratávanie posypu ciest a chodníkov po zimnej údržbe

- Čistenie odvodňovacích kanálov zrážkovej vody v obciach a vodných plôch, korýt riek, brehov tokov

- Údržba obecných zariadení

- Aktivity sociálneho typu

Menšie obecné služby sa budú vykonávať:

V rozsahu: **20 hodín týždenne**

V termíne od: **1.7.2019 – 31.12.2019**

V čase od: **8.00-12.00**

2. Obec predloží príslušnému úradu práce, sociálnych vecí a rodiny, odboru sociálnych vecí a rodiny – oddeleniu pomoci v hmotnej núdzi evidenčný list dochádzky obyvateľa obce, ktorý je uchádzačom o zamestnanie a je poberateľom dávky v hmotnej núdzi na MOS v kalendárnom mesiaci, najneskôr do tretieho dňa nasledujúceho mesiaca.

3. Obec informuje príslušný úrad práce, sociálnych veci a rodiny, odbor sociálnych vecí a rodiny – oddelenie Aktivačné centrum o všetkých rozhodných skutočnostiach týkajúcich sa výkonu MOS obyvateľa obce, ktorý je uchádzačom o zamestnanie a je poberateľom dávky v hmotnej núdzi a príspevkov k dávke v hmotnej núdzi (oznámenie o neúčasti, nedodržaní rozsahu hodín a pod.) najneskôr do tretieho dňa od vzniku tejto skutočnosti.

**B. Práva a povinnosti obyvateľa obce**

1. Vykonávať MOS podľa podmienok dohodnutých v čl. II písm. A bod 1 tejto dohody, ako aj vnútorných predpisov a pokynov obce.

2. Oznámiť obci dôvody neúčasti, odmietnutia alebo neskončenia MOS a vyradenie z evidencie uchádzačov o zamestnanie **do 3. pracovných dní** od vzniku jednej z týchto skutočností.

3. Dodržiavať vnútorné predpisy obce, predpisy na zaistenie bezpečnosti a ochrany zdravia pri vykonávaní MOS, s ktorými bol preukázateľne oboznámený.

4. V oblasti evidencie dochádzky a neprítomnosti na MOS sa riadiť pokynmi obce alebo ním povereného pracovníka.

5. V prípade požiadavky obce na vykonávanie MOS v iných ako dohodnutých dňoch a hodinách a na inom ako dohodnutom mieste má obyvateľ obce právo takúto požiadavku odmietnuť. Rovnako má právo odmietnuť vykonávanie MOS vo výrazne horších podmienkach z hľadiska bezpečnosti a ochrany zdravia pri práci, v zdraviu škodlivom a inak nebezpečnom prostredí a v inom druhu MOS ako bol dohodnutý v čl. II písm. A bode 1 tejto dohody.

**Článok III**

**Ukončenie dohody**

1. Riadne ukončenie tejto dohody nastane splnením záväzkov účastníkov dohody a súčasne uplynutím doby, na ktorú bola dohoda uzatvorená.

2. Tento zmluvný vzťah možno ukončiť písomnou dohodou účastníkov tejto dohody.

3. Ak sa účastníci nedohodnú podľa bodu 2, ktorýkoľvek účastník môže dohodu vypovedať aj bez udania dôvodov s jednomesačnou výpovednou lehotou, ktorá začína plynúť od prvého dňa nasledujúceho po doručení písomnej výpovede druhému účastníkovi.

4. V prípade vážneho porušenia podmienok tejto dohody môže, každý z účastníkov odstúpiť od dohody. Právne účinky odstúpenia od dohody z dôvodu vážneho porušenia jej podmienok nastávajú dňom doručenia písomného oznámenia odstupujúceho účastníka dohody druhému účastníkovi.

5. Za vážne porušenie podmienok dohody zo strany UoZ sa považuje nedodržanie ustanovení čl. II. B bod 1 tejto dohody.

**Článok IV**

**Záverečné ustanovenia**

1. V rámci zaradenia na MOS nevstupuje obyvateľ obce do pracovnoprávneho vzťahu. Z toho dôvodu sa na jeho zaradenie na MOS nevzťahujú ustanovenia Zákonníka práce, čo však neznamená, že podmienky vykonávania menších obecných služieb budú výrazne odlišné od obvyklých podmienok pre výkon pracovnej činnosti.

2. Táto dohoda sa vyhotovuje v dvoch rovnopisoch, z ktorých každý má platnosť originálu, pričom kópia sa doručí na príslušný úrad práce a rodiny, odbor sociálnych vecí a rodiny – oddelenie pomoci v hmotnej núdzi. Dohoda nadobúda platnosť aj účinnosť dňom jej podpísania účastníkmi.

3. Akékoľvek zmeny a doplnky tejto dohody musia byť vykonané po vzájomnej dohode účastníkov a musia mať formu písomného dodatku.

4. Pokiaľ nie je v tejto dohode uvedené inak, vzťahujú sa na ňu ustanovenia Občianskeho zákonníka a ostané všeobecné záväzné právne predpisy majúce vzťah k predmetu a záväzkom vyplývajúcim z tejto dohody.

5. Účastníci vyhlasujú, že sú oprávnení túto dohodu podpísať, prečítali si ju, jej obsahu porozumeli a súhlasia s ním, neuzavreli ju v tiesni, ani za inak nápadne nevýhodných podmienok a na znak súhlasu ju dobrovoľne podpisujú.

V Hincovciach dňa 1.7.2019

.............................................. .............................................

obyvateľ obce, ktorý je starostka obce

uchádzačom o zamestnanie